
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1058 

__ - . ” 5 Δεκεμβρίου 1997 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Κατάθεση της συμπληρωματικής αποζημίωσης ακινή¬ 
των (επικείμενα) που απαλλοτριώνονται για τη διά¬ 
νοιξη της οδού Σαχίνη (από Σαχτούρη μέχρι Πλα¬ 
τεία Αγίας Αικατερίνης) του σχεδίου Πόλης Θεσσα¬ 
λονίκης δρχ. 1.203.600. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του δήμου Τήνου (ν. Κυκλάδων) καιτροποποίηση ό¬ 
ρων και περιορισμών δόμησης. 


ΑΠ ΑΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ (1) 

Κατάθεση της συμπληρωματικής αποζημίωσης ακινήτων (ε¬ 
πικείμενα) που απαλλοτριώνονται για τη διάνοιξη της ο¬ 
δού Σαχίνη (από Σαχτούρη μέχρι Πλατεία Αγίας Αικατε¬ 
ρίνης) του σχεδίου Πόλης Θεσσαλονίκης δρχ. 1.203.600. 

ΔΗΜΟΣ ΘΕΣΣΑΛΟΝΙΗΣ 
Ανακοινώνει ότι: 

Φέρουμε σε γνώση αυτών που έχουν ή αξιούν δικαί¬ 


ωμα κυριότητας στα ακίνητα που απαλλοτριώνονται 
για τη διάνοιξη της οδού Σαχίνη (από Σαχτούρη μέχρι 
Πλατεία Αγίας Αικατερίνης) του σχεδίου πόλης 
Θεσ/νίκης, βάσει των υπ’ αρ. 6101/1991 και 
6323/1992 Πράξεων Τακτοποίησης, όπως αυτές ισχύ¬ 
ουν μετά την έγκρισή τους, ότι η συμπληρωματική α¬ 
ποζημίωση που καθορίστηκε με την υπ’ αριθ. 
2967/1996 απόφαση Εφετείου Θεσ/νίκης, για την ι¬ 
διοκτησία Σεβρή που φέρεται στην πράξη στο όνομα 
Κων/νος Σεβρής, κατατέθηκε στο Ταμείο Παρακατα¬ 
θηκών και Δανείων υπέρ αυτών που θα αναγνωρι¬ 
στούν νόμιμα δικαιούχοι. 

Για την παρακατάθεση αυτή εκδόθηκε το υπ’ αριθ. 
633/24.10.1997 γραμμάτο σύστασης παρακαταθήκης, 
ποσού δρχ. 1.203.600 (ένα εκατομμύριο διακόσιες τρεις 
χιλιάδες εξακόσιες) του Ταμείου Παρακ/κών και Δανείων 

- Υποκατάστημα Θεσ/νίκης. 

Το γραμμάτιο αυτό στη συνέχεια, κατατέθηκε στη 
συμβολαιογράφου Θεσ/νίκης Ευφροσύνη Αμανατίδου 

- Χρυστοφυλάκη και συντάχθηκε η 3414/4.11.1997 
πράξη κατάθεσης γραμμάτιου σύστασης παρακαταθή¬ 
κης. 

Η παρούσα να δημοσιευθεί στην Εφημερίδα της Κυβερ- 
νήσεως. 

Θεσσαλονίκη, 27 Οκτωβρίου 1997 
Ο Δήμαρχος 

ΚΩΝΣΤΑΝΤΙΝΟΣ ΚΟΣΜΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Π ΟΛΕΟΔΟΜ ΙΑ 

ΔΙΑΤΑΓΜΑΤΑ (2 ) 

Τροποποίηση του εγκεκριμένου ρυμοτομικού σχεδίου 
του δήμου Τήνου (ν. Κυκλάδων) και τροποποίηση ό¬ 
ρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9, 29 και 70 του από 
17.7.1923 ν.δ/τος «Περί σχεδίων πόλεων κ.λπ.» (Α' 228), ό¬ 
πως μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις του άρθρου 3 (παρ. 1)τουν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασία φυσικού και δομημένου 
περιβάλλοντος και άλλες διατάξεις» (Α' 162). 

3. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του ν. 2081/1992 (Α' 154). 

4. Τις διατάξεις του άρθρου 1 του Α.Ν. 314/1968 «Περί 
παροχής εις τον Υπουργό Βορείου Ελλάδος και τους Νο¬ 
μάρχες αρμοδιότητος επί θεμάτων εγκρίσεως επεκτάσε- 
ως ή τροποποιήσεως σχεδίων πόλεων και κωμών» (Α' 47), 
όπως αντικαταστάθηκε με το άρθρο 1 του ν.δ/τος 
1018/1971 «Περί τροποποιήσεως και συμπληρώσεως του 
Α. Ν. 314/1968 κ.τλ.» (Α' 220) και όπως αυτό συμπλη ρώθη- 
κε με την παρ. 2 του άρθρου 33 του ν. 1337/83 «Επέκταση 
των πολεοδομικών σχεδίων οικιστική ανάπτυξη και σχετι¬ 
κές ρυθμίσεις» (Α' 33). 

5. Την Ε. 23945/4927/1968 κοινή απόφαση των Υπουρ¬ 
γών Εσωτερικών και Δημοσίων Έργων «Περί εξαιρέσεως 
της αρμοδιότητας του Νομάρχου δια τις περιπτώσεις ε- 
γκρίσεως, επεκτάσεως ή τροποποιήσεως σχεδίων πόλε¬ 
ων και κωμών εις περιοχάς ιδιαίτερου τουριστικού ενδια¬ 
φέροντος» (Δ' 121). 

6. Την 3648/266/29.1.1986 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκρι¬ 
ση Γενικού Πολεοδομικού Σχεδίου (Γ.Π.Σ.) χώρας Τήνου» 
(Δ' 120), όπως τροποποιήθηκε με την 96030/7053/ 
23.11.1995 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων» (Δ' 15/1996). 

7. Τις 170/1994, 20/1995, 57/1995, 85/1995, 122α/1995, 
122β/1995, 17/1996, 30/1996, 44/1996 και 125/1996 γνω¬ 
μοδοτήσεις του δημοτικού συμβουλίου Τήνου. 

8. Την 456/1996 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

9. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

10. Την 478/1997 γνωμοδότηση του Συμβουλίου της Ε¬ 


πικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του δήμου Τήνου (ν. Κυκλάδων), με τη μετα¬ 
τόπιση οικοδομικών και ρυμοτομικών γραμμών, την κα¬ 
τάργηση και έγκριση πεζοδρόμων, το χαρακτηρισμό ο¬ 
δών ως πεζοδρόμων, τη δημιουργία νέων οικοδομικών 
τετραγώνων τον καθορισμό κοινοχρήστων χώρων, χώ¬ 
ρων πρασίνου, χώρου παιδικής χαράς, βρεφονηπιακού 
σταθμού, πάρκου, αθλητικών εγκαταστάσεων, στάθμευ¬ 
σης αυτοκινήτων, την έγκριση οδού, τον αποχαρακτηρι¬ 
σμό χώρου αθλοπαιδειών και ενοποίησή του με τον πα¬ 
ρακείμενο χώρο δημοτικού σχολείου, τον καθορισμό ε¬ 
ντός του χώρου αυτού περιγράμματος κτιρίου και τον 
καθορισμό θέσης και διάταξης κτιρίων εκκλησίας, όπως 
φαίνεται στα πέντε (5) σχετικά πρωτότυπα διαγράμματα 
σε κλίμακα 1:1000 που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 
28091/1997 πράξη του και που αντίτυπά τους σε φωτο¬ 
σμίκρυνση δημοσιεύονται με το παρόν διάταγμα. 

Άρθρο 2 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας τροποποιείται το 
σχέδιο με το άρθρο 1 του παρόντος α) καταργείται και 
τροποποιείται το προβλεπόμενο από το εγκεκριμένο σχέ¬ 
διο προκήπιο του πλάτους αυτού καθοριζομένου σε δύο 
(2) και τέσσερα (4) μέτρα και β) επιβάλλεται προκήπιο 
πλάτους τεσσάρων (4.00), οκτώ (8.00) και δώδεκα (12) 
μέτρων, όπως οι ρυθμίσεις των περιπτώσεων α και β φαί¬ 
νονται στα διαγράμματα του άρθρου 1. 

Άρθρο 3 

Το ελάχιστο πρόσωπο των κατά κανόνα αρτίων οικοπέ- 
δωντωντομέων III και IVτροποποιείται και καθορίζεται ως 
εξής: 

Ελάχιστο πρόσωπο: είκοσι (20) μέτρα. 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 3 Νοεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

